Üha enam tööandjaid on kasutamas kaugtöö võimalust tööhõives. Paljudes ettevõtlusvaldkondades pole tänasel päeval enam primaarne, et kõik töötajad asuvad igapäevaselt samas büroos. Eesti Tööandjate Keskliit korraldas 10. oktoobril debati "Kaugtöö - poolt ja vastu", kus lahati kaugtöö plusse ja miinuseid organisatsiooni tasandil, samuti analüüsiti, mida tähendaks kaugtöö laiem rakendamine riigi tasandil.